Bjørgulf Claussen

Bjørgulf Norderhaug Claussen (født 16. august 1944, død 16. mai 2021) var en norsk lege og professor i samfunnsmedisin ved Universitetet i Oslo (UiO).

Han var utdannet lege (cand. med.) fra UiO (1969) og var i flere år distriktslege i Troms. Fra 1978 var han  allmennpraktiserende lege i Skien. I 1994 forsvarte han sin doktorgrad på en avhandling om arbeidsløshet og helse. Han ble utnevnt til professor i samfunnsmedisin ved UiO i 1999.

I mange år underviste han medisinstudenter og var veileder for doktorander innen feltene sosiale ulikheter og helse, fattigdom, storbyhelse og diabetes. Han deltok også i flere forskningsprosjekter om disse emnene. 

Claussen var videre en produktiv forfatter med mange internasjonale publikasjoner, kronikker og bøker, blant annet boken Sosiale ulikheter og helse, som ble utgitt av Unipub forlag i 2008.

Referanser 

Norske leger
Professorer ved Universitetet i Oslo
Medisinprofessorer